Касьцёл Сьвятога Яна Хрысьціцеля (Мсьцібаў)

**Касьцёл Сьвятога Яна Хрысьціцеля** — помнік архітэктуры пачатку XX стагодзьдзя ў Мсьцібаве. Знаходзіцца ў цэнтры колішняга мястэчка, на гістарычным Рынку пад адрасам *вуліца Гарадзенская, 2а*. Дзее. Твор архітэктуры нэаготыкі і нэараманскага стылю. Аб’ект Дзяржаўнага сьпісу гістарычна-культурных каштоўнасьцяў Рэспублікі Беларусь.

## Гісторыя

### Вялікае Княства Літоўскае
Існуюць зьвесткі, што парафіяльны касьцёл у Мсьцібаве заснавалі ў 1485 годзе (паводле іншых крыніцаў, яго заснавала каралева і вялікая княгіня Бона Сфорца).

За часамі Вялікай Паўночнай вайны ў 1700 годзе драўляны касьцёл спалілі швэдзкія войскі. Яго адбудавалі з дрэва ў 1715 годзе з фундацыі мсьцібаўскага старосты Казімера Агінскага. У 1770 годзе касьцёл рэканструявалі. У другой палове XVІІІ ст. пры мсьцібаўскім замку дзеяў кляштар марыявітак.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Мсьцібаў апынуся ў складзе Расейскай імпэрыі, касьцёл працягваў дзеяць. У 1849 годзе будынак касьцёла пашкодзіла моцная бура, у 1877 годзе яго аднавілі на сродкі паноў Ельскіх і Талочкаў, а таксама іншых парафіянаў. У чэрвені 1900 году каля касьцёла збудавалі мураваную званіцу.

У 1910—1922 гадох у Мсьцібаве збудавалі мураваны касьцёл.

### Найноўшы час
За савецкім часам касьцёл не зачыняўся.

## Архітэктура
Помнік архітэктуры нэаготыкі і нэараманскага стылю. Гэта 3-нэфавая 2-вежавая базыліка з трансэптам, 3-граннай апсыдай і дзьвюма закрысьціямі. Галоўны заходні фасад 3-часткавы: цэнтральная частка, завершаная трыкутным шчытом, і бакавыя 2-ярусныя вежы, завершаныя фігурнымі шатрамі-ківорыямі. У кожнай частцы ўваходны старльчаты праём, над цэнтральным — акно-трыфорыюм. Бакавыя фасады падзяляцца лучковымі праёмамі ў два ярусы, на першым ярусе паміж вокнамі — прыступкавыя контрфорсы. Вуглы вежаў, трансэпту і апсыды таксама ўмацоўваюцца прыступкавымі контрфорсамі.

Унутраная прастора падзяляецца на тры нэфы трыма парамі квадратных у сечыве апораў, перакрываецца сьпі­частым цыліндрычным скляпеньнем з нэрвюрамі зорчатага малюнку, з распалубкамі над вокнамі. У завяршэньні нэфа драўляны нэагатычны алтар, у тарцох бакавых нэфаў — нэабарокавыя 2-ярусныя алтары ў выглядзе карынцкіх калянадаў, дэкараваныя ажурнай разьбой. Над нартэксам драўляны балькон хораў з нэагатычным арганам. У інтэр’еры захоўваюцца абразы XVIII ст. «Айчына», «Ян Хрысьціцель» і «Маці Божая Ружанцовая».

Касьцельны пляц атачаецца бутавай агароджай з цаглянай 2-яруснай 4-граннай шатровай званіцай.

## Галерэя
### Гістарычныя здымкі

Mścibaŭ, Rynak. Мсьцібаў, Рынак (1919-39).jpg|да 1939 г.
Mścibaŭ. Мсьцібаў (1920-29).jpg|1920-я гг.
Mścibaŭ, Rynak. Мсьцібаў, Рынак (1930-39).jpg|1930-я гг.
Mścibaŭ, Śviatoha Jana. Мсьцібаў, Сьвятога Яна (M. Nikicin, 1930-39).jpg|М. Нікіцін, 1930-я гг.


Mścibaŭ. Мсьцібаў (1941).jpg|1941 г.
Mścibaŭ. Мсьцібаў (1941) (2).jpg|1941 г.
Mścibaŭ, Rynak. Мсьцібаў, Рынак (1941-44).jpg|1941—1944 гг.
Mścibaŭ. Мсьцібаў (1941-44).jpg|1941—1944 гг.


### Сучасныя здымкі

Мсцібава. Вежы касцёла.jpg|Агульны выгляд
Мсьцібава Касьцёл Яна Хрысьціцеля 7.jpg|З боку апсыды
Мсцібава. Інтэр'ер касцёла (02).jpg|Алтар
Мсцібава. Інтэр'ер касцёла (01).jpg|Хоры


## Крыніцы

## Літаратура
* 
* 

## Вонкавыя спасылкі

* 

Катэгорыя:Мсьцібаў
Мсьцібаў